Ġunju '19 Fid-19 ta' Diċembru 1893, il-Parroċċa ta' San Pietru u San Pawl tan-Nadur ġiet mżejna bit-titlu ta' parroċċa Arċipretali jiġifieri li l-Kappillan tagħha, Dun Ġwann Camilleri, beda jissejjaħ Arċipriet. Dun Ġwann ħa l-pussess bħala Arċipriet fl-1 ta' Jannar 1894. Dun Ġwann ordna folji kbar stampati li huma mqassma skont kif xtaq hu u fihom kiteb bit-Taljan l-ismijiet, il-laqam, l-isem tal-ġenituri, it-triq, in-numru tal-bieb, kif ukoll dati tal-mewt, magħmudija jew wieġ tal-parruċċani tiegħu. Kultant anke niżżel ix-xogħol li xi ftit parruċċani kellhom. F'dan li Status Animarum hemm imniżżla l-isem ta' mad- war 4000 persuna, f'ordni alfabetika skont il-kunjom, li kienu jgħixu n-Nadur bejn l-1894 u l-1902, imqassma fi 846 familja li kienu jgħixu n-Nadur li kien jinkludi fih dik ix-xaqliba magħrufa bħala ta' Fuq Ta' Cini, li Ilum tagħmel mal-parroċċa tal-Qala. Uħud minnhom, fejn isimhom, hemm miktuba l-kelma morto / morta (mejjet / mejta) kif ukoll id-data tal-mewt. Kien hemm 74 kunjom u mat- tletin isem ta' toroq, kif ukoll laqmijiet li wħud minnhom għadhom għand xi familji anke sal-lum. Insibu informazzjoni dwar 17-il saċerdot u żewġ sud-Djak- ni li ser inniżżel it-tagħrif dwarhom, bl-isem tal-ġenituri tagħhom, il-laqam, kif ukoll it-Triq (Strada) fejn kienu jgħixu. Ser inżid ukoll xi tagħrif ieħor li sibt dwar l-Ordinaz- zjoni Saċerdotali, xi karigi u l-mewt tagħhom Iben il-mejtin Salvatore u Rosa Grech, bil-laqam Tas-sintcua (Tas-Sindkuha), li kien jgħix ma' żewġ ħutu: Pawlu u martu Marija u ħuh l-ieħor Salvu, fi Strada San Giovanni (Triq San Ġwann). Dun Ġuzepp ġie ordnat saċerdot mill- Isqof Publiju Sant fil-21 ta' Diċembru 1850 u miet in-Nadur fis-26 ta' Jannar 1908, fl-età ta' 81 sena. Iben Angelo u l-mejta Rosaria Scicluna, bil-laqam Tad-domna (Tad- Domna), li kien jgħix waħdu fi Strada Reale (illum Triq it-Tlettax ta' Diċembru). Dun Ġużepp ġie ordnat saċerdot fl-20 ta' Diċembru 1879 mill-Isqof Pietru Pace u miet in-Nadur fl-1 ta' Lulju 1938 fl- età ta' 86 sena. Iben il-mejtin Michele u Giuseppa, bil-laqam Ta chelul (Ta Kelul), li kien jgħix waħdu fi Strada Cimcem (illum Triq Ċimċem). Dun Ġużepp ġie ordnat saċerdot fis-26 ta' Diċembru 1853 mill-Isqof Publiju Sant u miet fit-2 ta' Settembru 1906, fl-età ta' 81 sena. Kien Kanonku tal-Kolleġġjata Matriċi tal-Assunta. Iben il-mejtin Francesco u Giovanna Tabone, bil-laqam Tas-singnur (Tas- Sinjur), li kien jgħix waħdu fi Strada Don Grez Q Storja, Kulbura u Atbwalibà (illum Triq Dun Grezz Buttigieg). Dun Grezz miet in-Nadur fit-3 ta' Settembru 1906. Kellu ħuh ieħor qassis bl-isem ta' Dun Baskal li ġie ordnat saċerdot mill-Isqof Paolo Micallef fit-22 ta' Diċembru 1866 u miet l-Alġerija fit-22 ta' Awwissu 1876 ta' 35 sena. u Maria Meilak, bil-laqam Ta finda (Ta' Finda), li kien jgħix mal-ġenituri tiegħu u sitt ħutu oħra fi Strada Parroco (illum Triq il-Kappillan). Dun Anton Camilleri ġie ordnat saċerdot fil-21 ta' Diċembru 1895 mill-Isqof Giovanni Maria Camilleri u miet fit-18 ta' Ottubru 1926 fl-età ta' 54 sena. Kien it-tielet Arċipriet tal-Kolleġġjata tan-Nadur u hu msemmi bħala kompożitur u mużiċista li l-mużika tiegħu għadha tindaqq fin-Nadur sal-lum. Iben il-mejtin Pietru u Angela Cutajar bil-laqam Ta' finda, (Ta' Finda), li kien jgħix ma oħtu Graziulla fi Strada Parroco (illum Triq il-Kappillan). Dun Anton ġie ordnat saċerdot fit-22 ta' Diċembru 1867 mill-Isqof Antonio Grech Delicata u miet fl-4 ta' Jannar 1903 fl-età ta' 62 sena. Kien l-ewwel Dekan tal-Kapitlu tal-Kolleġġjata tan-Nadur. (SALE Meniziċ ġ WIPRETK H PARROCO iSl0e: ĠGaga, Num. l Iben il-mejtin Martin u Margarita Bajada, bil-laqam Ta martin (Ta' Martin), li kien jgħix ma' żewġ ħutu nisa Ġużeppa u Grazia fi Strada Parrocco (illum Triq il- Kappillan). L-Arċipriet Dun Ġwann miet in-Nadur fil-31 ta' Mejju 1910 fl-età ta' 79 sena Kien ġie ordnat saċerdot fl-20 ta' Diċembru 1856 u ħa l-pussess ta' Arċipriet fl-1 ta' Jannar 1894. Iben Salvu u Maria Rosaria Bartolo, bil-laqam Ix-cora (Ta' Xkora), li kien jgħix mal-ġenituri tiegħu u erba' ħutu oħra fil-Piazzetta (illum Pjazza l-Arċipriet Dun Martin Camilleri). Dun Damjan ġie ordnat saċerdot fil-21 ta' Diċembru 1895 (flimkien ma' Dun Anton Camilleri —Nru. 5 fuq), u miet fit-22 ta' Marzu 1942 fl-età ta' 69 sena. Iben il-mejjet Mikieli u Margarita, bil-laqam Ta ghiemes (Ta' Giemes), li kien jgħix ma' ommu (armla) u oħtu Carmela fi Strada Xiandricu, (illum Triq Xandriku). Dun Anton miet fid-29 ta' Lulju 1908, fl-età ta' 57 sena. Iben il-mejtin Salvu u Angela Grech, bil-laqam Ta sebeu (Ta' Sebgħu), li kien jgħix ma' ommu (armla) u ħuh Francesco fi Strada Giagbin (illum Triq San Ġakbu). Dun Ġużepp ġie ordnat saċerdot fil-21 ta' Diċembru 1889 mill- Isqof Giovanni Maria Camilleri u miet in-Nadur fis- 27 ta' Settembru 1902, fl-età ta' 36 sena. Iben il-mejjet Salvu u Rosaria Pisano, bil-laqam Tal-għain (Tal-Għajn), li kien jgħix ma' ommu (armla) u żewġ ħutu Ġużepp u Giovanna fi Strada Giagbin (illum Triq San Ġakbu). Dun Anton ġie ordnat saċerdot fit-23 ta' Diċembru 1865 mill-ewwel Isqof ta' Għawdex, Mons Mikiel Franġisk Buttigieg u miet fl-età ta' 66 sena, fil-25 ta' Jannar 1907, fil-Mellieħa fejn jinsab midfun. Nota: Il-ġenituri ta' Dun Anton Cassar huma l-bużnanniet ta' Toni Grech, min-naħa tal-omm, ta' missier it-Tabib Coronato Grech, li għandhom ukoll ritratt ta' dan is-saċerdot. Iben il-mejtin Angelo u Maria Hili, bil-laqam Ta gadura (Ta' Gadura), li kien jgħix ma żewġ ħutu subien Ġużepp u Pawlu fi Strada Hida (illum Triq ta' Ħida). Dun Salv ġie ordnat saċerdot fit-18 ta' Diċembru 1875 mill- Isqof Antonio Grech Delicata u miet in-Nadur fl-24 ta' Awwissu 1919, fl-età ta' 71 sena. Iben il-mejtin Lucio u Giovanna Falzon, bil-laqam Ta luziu (Ta' Luċju), li kien jgħix waħdu fi Strada Xiandricu, (illum Triq Xandriku). Dun Ġużepp ġie ordnat saċerdot mill- Isqof Antonio Grech Delicata fil-25 ta' Mejju 1872 u miet in-Nadur ta' 86 sena fil-5 ta' April 1932. Iben il-mejtin Francesco u Coronata, bil-laqam Ta nata (Ta' Nata), li kien jgħix ma' ħuh Ġużeppi li kien Sagristan u oħtu Maria fil-Piazzetta (illum Pjazza L-Arċipriet Martin Camilleri). Dun Pawl ġie ordnat saċerdot fit-30 ta' Mejju 1885 mill-Isqof Pietru Pace u miet in-Nadur fit-3 ta' Jannar 1927 fl-età ta' 76 sena. Iben il-mejtin Ġużepp u Maria Grima, bil-laqam Tal-mithna (Tal-Mitħna), li kien jgħix ma ħuh Antonio u oħtu Carmela fi Strada Privata (illum Triq Papa Iljun XIII u qabel magħrufa bħala Trejqet il-Mitħna). Dun Franġisk ġie ordnat saċerdot fit-18 ta' Settembru fl-1869 mill-Isqof Antonio Grech Delicata u miet in-Nadur fit-30 ta' Jannar 1919, fl-età ta' 72 sena. Iben il-mejtin Ġużeppi u Maria Grech, bil-laqam Ta teuma (Ta' Tewma), li kien jgħix ma' ħuh Marcello fi Strada Chiesa (illum Triq il-Knisja). Dun Ġużepp ġie ordnat saċerdot flimkien ma' Dun Ġużepp Ħaber fil-25 ta' Mejju 1872 mill-Isqof Antonio Grech Delicata u miet in- Nadur fl-20 ta' Diċembru 1923, fl-età ta' 74 sena. Iben il- mejtin Francesco u Antonia Borg bil-laqam Ta hmeida (Ta' Ħmejda) li kien jgħix ma' ħuh Pietru fi Piazza Chiesa, (f'dik il-parti li llum jisimha Pjazza 28 ta' April 1688). Dun Salv kien Surmast tal-Iskola tan-Nadur u miet ta' 72 sena fil-21 ta' Settembru 1899. Iben Mikieli u l-mejta Rosa Farrugia, bil-laqam Is-susu (Tas-Susu), li kien jgħix ma' missieru (armel) u oħtu Loreta fi Strada Reale (illum Triq it-Tlettax ta' Diċembru). Dun Salv ġie ordnat saċerdot mill-Isqof Gaetano Pace Forno fis-17 ta' Diċembru 1864 u miet fil-5 ta' Diċembru 1903 fl-età ta' 62 sena. Iben Mikieli u Angela Curmi, bil-laqam Ta carcagna (Ta' Karkanja), li kien jgħix mal-ġenituri tiegħu u ħames ħutu oħra fi Strada Chiesa (illum Triq il-Knisja). Dun Ġużepp ġie ordnat saċerdot mill-Isqof Pietru Pace fil-15 ta' Ġunju 1878 u miet in-Nadur fis-17 ta' Ġunju 1906 fl-eta' ta' 52 sena u ġie midfun fil-knisja parrokkjali tan- Nadur. Dun Ġużepp huwa l-fundatur tal-Knisja tal- Qalb ta' Ġesu u l-fdalijiet tiegħu ġew trasportati mill-knisja parrokkjali għal din il-knisja fit-22 ta' Mejju 1966, fejn illum jinsabu meqjuma ġo ħajt fuq il-lemin tal-artal maġġur. Barra dawn is-Saċerdoti hemm imniżżla dawn il-persuni u l-impjieg tagħhom: Paolo Buttigieg, bil-laqam Ta corun (Ta Kurun), li kien jgħix bil-familja tiegħu fi Strada Xiandricu (illum Triq Xandriku) li l-impieg tiegħu kien Sergente di Polizia (Surġent tal-Pulizija). Giuseppe Bartolo, bil-laqam Tal bus (Tal-Bus), li kien jgħix waħdu fi Strada Privata, (illum Triq Papa Iljun XIII). Francesco Camilleri, bil-laqam Tal mghoza (Tal- Mogħża) li kien jgħix bil-familja tiegħu fi Strada Tas-said, (illum Triq Ta' Said, li kien Capitano (Kaptan)). Domenico Camilleri, bil-laqam Tal wot (Tal-Wot), iben Salvatore u Tereża li kien jgħix ma ommu (armla) u ħutu fi Strada Xiandricu (illum Triq Xandriku). L-impieg tiegħu kien Soldato (suldat). Giovanni Cauchi, bil-laqam It-tigiega (Tat-Tiġieġa), iben Salvatore u Angela li kien jgħix mal-ġenituri tiegħu fi Strada San Blas (illum Triq San Blas) li hu imniżżel Militare (fil-Militar). Paolo Gatt, bil-laqam Ta kalza (Ta' Qalza), li kien jgħix bil-familja fi Strada Reale (illum Triq it-Tlettax ta' Diċembru) li kien Maestro (Surmast tal-Iskola). Giovanni Gatt, bil-laqam Ta kalza (ta' Qalza), li kien jgħix bil-familja fi Triq Xiandricu (illum Triq Xandriku) li kien Capitano (Kaptan). Giuseppe Manueli, bil-laqam Ta nata (Ta' Nata), li kien jgħix ma' żewġ uliedu Maria u Dun Pawl Manueli fil-Piazzetta (illum Pjazza l-Arċipriet Dun Martin Camilleri), li kien Serviente nella Chiesa (Sagristan). Salvatore Mejlak, bil-laqam Tal bokru (Tal-Bokru), li kien jgħix bil-familja tiegħu fi Strada Reale (illum Triq it-Tlettax ta' Diċembru) li kien Cierco jiġifieri Kjierku miżżewweġ. Salvatore Mizzi, bil-laqam Tal fenech (Tal-Fenek), li kien jgħix bil-familja tiegħu fi Strada Tas-said (illum Triq Ta' Said) li xogħlu kien Contestabile, (Kuntisstabbli). Francesco Portelli, bil-laqam Ta cola (Ta' Kola), li kien jgħix mal-ġenituri tiegħu fi Strada Parroco (illum Triq il-Kappillan) li kien Servo in Chiesa (Sagristan). Grazia Pisano, bil-laqam Tar-ruppat (Tar-Ruppat), armla ta' Antonio, li kienet tgħix weħidha fi Strada San Giovanni (illum Triq San Ġwann) hi mniżżla bħala Cierca (Kjierka). Georgina Sapiano, li l-laqam tagħha mhux imniżżel, li kienet tgħix weħidha fil-Piazzetta (illum Pjazza l-Arċipriet Dun Martin Camilleri) li kienet Maestra di scuola (il-Kap tal-Iskola). Giovanna Said, bil-laqam Tal-lep (Tal-Lep), mart Francesco, u armla ta' Giovanni, li kienet toqgħod fi Triq Tas-said (illum Triq Ta' Said) hi imniżżla bħala Levatrice, bil-malti Qabla (Majjistra — Midwife). Andrea Trevisan bil-laqam Ta tabib (Tat-Tabib), li kien joqgħod fi Strada Chiesa mal-familja, (illum Triq il-Knisja) hu mniżżel Ispettore di Polizia (Spettur tal-Pulizija). Giuseppe Vassallo, bil-laqam It-tabib, kien jgħix mal-ġenituri tiegħu fi Strada Parroco (illum Triq il- Kappillan) li kien it-Tabib fin-Nadur. Fit-tieni parti nikteb dwar il-kunjomijiet, il-laqmijiet u t- toroq li kien hemm fil-parroċċa tan-Nadur fl-1894. ĠUINOT Tixtieq tawgura l-Festa t-Tajba lin-Nadurin Kollha Q Storja, Kulbura u Abbwalità